Un militar insulta per carta un diputat i justifica l'Alzamiento La tasca dels parlamentaris, com a representants dels espanyols, sempre està subjecta a la crítica política. Però alguns judicis sobrepassen els límits de la reprovació política per entrar en l'insult. És el cas de la carta que un militar ha enviat al diputat Joan Herrera. L'autor de la missiva, un coronel d'artilleria retirat, dispara múltiples improperis contra el parlamentari d'ICV i contra el president del Govern, José Luis Rodríguez Zapatero, alhora que justifica l'aixecament militar de les tropes franquistes que va desencadenar la guerra civil de l'any 1936. L'antipatia que Jesús Flores Thies professa per Herrera guarda relació amb la proposta d'Iniciativa per Catalunya-Verds (ICV) de convertir en un memorial de la repressió franquista el Valle de los Caídos, símbol de la dictadura que acull les tombes del general Francisco Franco i del fundador de la Falange, José Antonio Primo de Rivera. Lligat a la Fundació Francisco Franco i a la Germandat del Valle de los Caídos, aquest coronel jubilat exigeix al diputat ecosocialista que "deixi en pau el Valle de los Caídos", si no és que "vol acabar corrent a pèl cap a la frontera francesa". Però aquest és només el primer avís. "Rata", "imbècil", "beneit" i "rufià analfabet" són algunes de les floretes amb què aquest militar obsequia el parlamentari. Després de desqualificar Herrera per haver qüestionat l'actual funció del Valle de los Caídos i la permanència d'escuts preconstitucionals en algunes instal.lacions de l'Exèrcit, el coronel Flores legitima obertament, si no un nou cop d'Estat, sí la insurrecció militar del 18 de juliol del 1936: "L'Alzamiento es justifica només amb la idea que beneits de baves com la rata Herrera o el lloro Zapatero no cobrin sous polítics d'infart pagats amb la nostra butxaca (sic)". Després de consultar diversos juristes, Herrera ha descartat instar el ministre de Defensa, José Bono, a prendre mesures contra l'autor de la missiva, perquè la seva condició de militar retirat l'eximeix de sancions administratives. Però sí que ha decidit posar-ho en coneixement del fiscal general de l'Estat. Cándido Conde-Pumpido està obligat per llei a perseguir d'ofici els delictes d'injúries, sobretot quan afecten un parlamentari i el cap de l'Executiu. Les injúries estan castigades pel Codi Penal amb una multa econòmica la quantia de la qual la determina el jutge en funció de la gravetat. PROLÍFIC ARTICULISTA Les idees del coronel Flores són ben conegudes pels nostàlgics del franquisme. Prolífic articulista en publicacions i portals d'internet de l'extrema dreta, al gener aquest militar jubilat, establert a Barcelona, va fer pinya amb el tinent general José Mena Aguado, arrestat i destituït per defensar la intervenció de l'Exèrcit si l'Estatut desbordés la Constitució. En un article titulat Meditando, Jesús Flores va exposar sense cap mena d'embut les seves idees colpistes i advertia als polítics: "Si volen tirar endavant la gasòfia estatutària, hi haurà guerra urbana, civil, mundial, nuclear o galàctica, però guerra (...). És quan voldríem veure l'Exèrcit treure alguna cosa més que la Constitució al carrer per dir: Aquí es compleix la llei". http://www.elperiodico.com/default.asp?idpublicacio_PK=5&idioma=CAT&idnoticia_PK=287276&idseccio_PK=8&h=060312 
Que vinguin, home! No us preocupeu, que no tindran ous a fer-ho, però per si un cas ens hauríem de cobrir les espatlles d'alguna manera. Puta Espanya! 
Jo ja vaig suggerir que el raco canvies de domicili per evitar la legislacio espanyola I aixi s'hauria de fer amb moltes coses. Per exemple les millors universitats catalanes haurien d'estar a Andorra o al Regne Unit per evitar el control del Ministeri. 
Crec que això seria contraproduent com a acció isolada. Els professors i becaris catalans de moment rebem sous i beques de l'estat espanyol. No vegis com m'empipa això, però si em nego a aquest sou estic fent que el meu país sigui pitjor. Si estiguéssin finançats per la generalitat, seria una altra cosa. Però ara per ara no poden marxar de cap manera. Crec. 
Be aquest es un problema de les societats europees, el protagonisme exagerat del sector public. Si aquest fos mes reduit, els diners tornarien a la societat i serieu mes independents com als EUA a on les iniciatives personals acaben ajudant a tota la societat enlloc de morir-se xocant contra el sistema. (au digueu-me tots capitalista de merda, explotador, etc... ) 
Si, i els pensionistes que reben 4 rals al mes s'operarien a la Tecnon 
 El que vulguis. Veus franca? 10% d'atur, tots els taletns fotent el camp el mes aviat que poden, perdent cometitivitat... Doncs au macos amb aquesta mentalitat ja us hi podeu anar acostumant. De moment Madrid va creixent i ja te els sous mes alts (i no tot es per l'expoli, la reduccio de taxes pe es una bona politica ) 
 Si, el que tu diguis, maco 
 Quin es el sou mitja a Catalunya? Gracies... 
A què ve aquesta pregunta??? Potser et penses que he negat que Madrid tingui uns sous més elevats. No ho he fet. És la pura realitat. El que passo de discutir sobre política econòmica en un fòrum que va d'un militar colpista que ens vol atonyinar a cops de bastó Ho entens, oi?